Zhantas/Cleaned-Kyrgyz_Wikipedia huggingface dataset:
Ойдогу кепилдиктер

Ойдогу кепилдиктер – камсыздандыруу полисинин текстине киргизилбеген, бирок бар экени камсыздандыруу келишиминин ажырагыс бөлүгү катары ойдо болгон кепилдиктер. Алсак, кемелерди каттамга камсыздандырууда кеме каттамга чыгар алдында деңизде сүзүүгө жарактуу турганы тууралуу камсыздандыруучу тарабынан кепилдик бериле турганы өзүнөн өзү ойго алынат. О. к-тердин ачык бузулушу камсыздоочуну жоопкерчиликтен бошотот.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Ойлоп табуу

Ойлоп табуу – өнөржай менчигинин объектиси. О. т. катары сунуш кылынган нерсе чын эле жаңы, ойлоп табуучулук деңгээл болсо жана өндүрүштүк негизде пайдаланууга мүмкүндүк берсе, ага укуктук коргоо берилет. Эгер ал мурдагы техника деңгээли боюнча белгисиз болсо, жаңы О. т. катары кабыл алынат. О. т. ошо кездеги техника деңгээлине туура келбесе, ал ойлоп табуучулук деңгээлге ээ болот. Дүйнөдө белгилүү болгон баардык маалыматтар О. т. артыкчылыгы берилгенге чейин техника деңгээлине кирет. О. т-нун жаңычылдыгын аныктоодо башка жактардын Кыргызпатентке сунуш кылынып, кайра чакыртып алына элек нерселердин техникалык деңгээли боюнча маалыматтар жана КРде каттоодон өткөн ойлоп табуулар менен пайдалуу деп табылган үлгүлөр эске алынат. Эгер өнөржайда, айылчарбада, саламаттык сактоодо ж. б. элчарба тармактарында колдонулушу мүмкүн болсо, О. т. өндүрүштүк негизде пайдаланууга жата турган нерсе катары таанылат. О. т-га жатуучу нерселер: түзүлүш, ыкма, зат, микроорганизм түрү, өсүмдүк менен жаныбарлардын клетка түзүлүштөрү, ошондой эле мурда белгилүү болгон түзүлүштөрдү, ыкмаларды, заттарды жаңы багытта колдонуу же техника менен технология чөйрөсүндөгү баардык жаңы жетишкендиктер. Төмөндөгүлөр О.т. катары таанылбайт: илимий теориялар менен математикалык усулдар; чарбаны уюштуруу жана башкаруу усулдары; шарттуу белгилер, жүгүртмөлөр, эрежелер; акыл эмгегинин аткарым усулдары; эсептөө машинелери үчүн алгоритм менен программалар; курулмаларды, имараттарды, аймакты пландаштыруу долбоорлору жана схемалары, буюмдун көркөмдүк керектөөлөрдү канагаттандыруу багытына тийиштүү сырткы жасалгалары; интегралдык микросхемалар топологиясы; өсүмдүк менен жаныбар түрлөрү; коомдук кызыкчылыкка, гумандуулук жана морал принциптерине кайчы келген чечимдер; айлана-чөйрөгө зыян келтире турган нерселер.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Ойлоп табуу формуласы

Ойлоп табуу формуласы – патенттик укукта белгиленген ченемдик документтердеги эрежелер боюнча ойлоп табуунун техникалык маани-маңызын, анын көлөмүн аныктоочу сөз түрүндөгү кыскача мүнөздөмө. О. т. ф. бир баскычтуу жана көп баскычтуу болуусу жана ошого жараша 1 же бирканча пунктту өзүнө камтуусу мүмкүн.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Ойлоп табуучулук деңгээл

Ойлоп табуучулук деңгээл – ойлоп табуунун патентке жарамдуулук шарттарынын бири. Эгер ойлоп табылган нерсе ошо кездеги техника деңгээлине туура келбесе, ал О. т. д-ге ээ болот. Анын жаңычылдыгы менен өндүрүштүк негизде пайдалануу мүмкүнчүлүгү дагы бир шарты болуп саналат.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Ок-дары

thumb
Ок-дары — куралдын тийиштүү түрүнөн атууга ылайыкташтырылган, жарылуучу, ыргуучу, пиротехникалык же ушул касиеттер бар, бутаны кыйратууга ылайыкталган куралдын ыргытылуучу же аны менен өзара айкалышкан жабдыктын тийешелүү түрү.
 Булактар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Чөлкөм

Округ (чөлкөм) – 1) кээбир өлкөлөрдө (м.: Исландияда, Португалияда) – административдик-аймактык бирдик; 2) аркыл убактылуу түзүмдөр (м.: шайлоо округу ); 3) белгилүү гана органдардын (сот О., нотариалдык О. ж. б.) тийешелүүлүгү таралган аймак.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Окуя

Окуя – мыйзамда укук мамилелери менен байланыштырылуучу юридикалык фактылардын бир түрү. Адамдардын эркине жана аң-сезимине көзкарандысыз, объективдүү түрдө келип чыгуучу табигый кубулуштар (жагдайлар) окуя болуп эсептелет (суу ташкыны, жер титирөө, төрөлүү, өлүм д. у. с.). О-нын эркке башийбестик мүнөзү тууралуу кеп болгондо, анын келип чыгышынын себеби эмес, окуянын конкреттүү укук мамилелерине таасир көрсөтүү жүрүмү эсепке алынат.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Окуя болгон жерди кароо

Окуя болгон жерди кароо – жерди, орунжайды, нерселерди, документтерди жана башка материалдык объекттерди карап чыгуудан турган тергөө иш-аракети жана ал кылмыштын изин табуу, иш үчүн маанилүү болгон башка жагдайларды айкындоо максаттарында жүргүзүлөт. Зарыл болгон учурларда О. б. ж. к-нун жүрүшүндө ченөө, фотосүрөткө тартуу, үн жазуу жана көрмө тартуулар жүргүзүлөт, пландар жана чиймелер чийилет, издердин кептери жана калыптары алынат, мүмкүн болгон учурларда ал үчүн мыйзам жол берген техникалык каражаттарды жана усулдарды колдонуу менен издердин өздөрү, нерселери же алардын бир бөлүгү менен кошо алынат. О. б. ж. к. калыс күбөлөрдүн катышуусу менен өткөрүлөт. Өзгөчө учурларда (баруу кыйын болгон жерлерде, тийешелүү техникалар жок болгон жагдайларда, ошондой эле кароону өткөрүү адамдардын денсоолугу жана өмүрү үчүн коркунучтуу болгондо) О. б. ж. к. калыс күбөлөрдүн катышуусу жок эле өткөрүлүшү мүмкүн.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Окшош товарлар

Окшош товарлар – бирдей же биртектүү товарлар.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Олимпия кыймылы

Олимпия кыймылы – эларалык спорттук кызматташтыкты чыңдоого, адамдын денетарбыялык жана руханий өнүгүүсүнө жетүүнүн бирденбир каражаты катары спортту өнүктүрүүгө багытталган эларалык коомдук кыймыл.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Олуттуу кемчилик

Олуттуу кемчилик – товарды (жумушту, кызмат көрсөтүүнү) анын максаттуу дайындалышына ылайык колдонулушун мүмкүн эмес же такыр ылайыксыз кылган кемчилик.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Оң акцепт

Оң акцепт – сатып алуучунун арбир төлөм талабын төлөөгө жазуу жүзүндөгү макулдугун алдынала караган акцепт.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Онколдук келишим

Онколдук келишим – сатып алуучу аны талап кылмайынча баасы белгиленбеген айкын товарды (өзгөчө пахтаны) сатып алуу тутуму. Сатуучу өзүн сатууну хеджирлөө менен камсыздандырат, ал эми хеджирлөөнү жабуучу баа айкын товарды сатып алуунун баасы болуп калат.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Онкологиялык кызмат

Онкологиялык кызмат – ишмердиги жаңы түзүлүштөрдү (шишиктерди) өз учурунда аныктоого, алдыналууга жана дарылоого багытталган илимий, дарылоочу жана алдыналуучу мекемелердин тутуму.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Оор кылмыштар

Оор кылмыштар – КР кылмыш-жаза мыйзамдарында 5 жылдан ашык, бирок 10 жылдан ашпаган мөөнөткө эркиндигинен ажыратуу түрүндө жаза каралган атайылап жасалган кылмыштар.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Опинио юрис

Опинио юрис – эларалык укук субъекттерин укук ченеминин юридикалык толук кандуулугуна (чындыгына) ынандыруу. Иш жүзүндө бул мамлекет тарабынан белгилүү эрежени эларалык укук ченеми катары таануусун билдирет. Келишимдик ченемдерди түзүүдө О. ю. ачык-айкын мүнөзгө ээ болот, ал эми демейкиде үндөбөс болот.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Опиоиддер

Опиоиддер – апийимдикине окшош түзүмгө жана касиеттерге ээ синтетикалык баңгизаттар.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Оптация (тандоо)

Оптация (тандоо) (лат. optatio – тилек) жарандыкка ээ болуу же токтотуу ыкмаларынын бири; аймактык-мамлекеттик тийиштүүлүгү өзгөрүлгөн учурда жарандык тандап алууда турат. Бир мамлекеттен экинчисине өтүп жаткан аймакта жашап турган адам тийиштүү мамлекеттердин ортосунда түзүлгөн эларалык келишимде аныкталган тартипте жана мөөнөттө О. укугун алышат. КРде жарандыкка ээ болууну жана токтотууну теске салуучу мүмкүнчүлүк мыйзамда каралган эмес жана тыюу да салынбаган.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Опуза (коркутуп-үркүтүү)

Опуза (коркутуп-үркүтүү) – укукта оозеки, жазуу жүзүндө же башка жолдор менен кандайдыр бир жакка же коомдук кызыкчылыкка, адам денесине залал келтирүү менен, материалдык же башка зыян тарттыруу нийетин билдирүү; адам үстүнөн болгон психикалык зомбулуктун бир түрү. Кылмыш-жаза укугунда О. өзүн өзү өлтүрүүгө жеткирүүнү, жашы жетелек адамды кылмыш жасоого түртүүнү, банктык же коммерциялык сырга жатуучу маалыматтарды мыйзамсыз алууну жана башка кылмыштарды жасоону билдирет. Күч колдонуу менен О. дагы биркатар кылмыш курамдарынын жиктөөчү белгиси болуп саналат. Өлтүрөм деп О-лоо же саламаттыкка оор залал келтирүү менен О-лоо – өзалдынча кылмыш курамы болуп эсептелет.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Опузалап алуу

Опузалап алуу – КР кылмыш-жаза мыйзамдарындагы жекеменчикке каршы кылмыштардын бири. Жабырлануучуну күч колдонуу менен коркутуп-үркүтүү же жабырлануучунун мүлкүн талкалоо, бүлдүрүү, же болбосо, жабырлануучунун же анын жакындарынын абийирин ачуучу, анан да жабырлануучунун укугу менен мыйзамдуу кызыкчылыгына орчундуу залал келтире турган кандайдыр бир маалыматтарды таркатам деп коркутуу аркылуу башка бирөөнүн мүлкүн өткөрүп берүүнү талап кылуу же дагы башка мүлктүк белгилер менен мүнөздөлөт.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Опцион

Опцион (англ. option – тандоо) – мүлктү тараптардын алдынала түзүлгөн келишимдеринде (макулдашууларында) сүйлөшүлгөндөй шарттарда жана баа боюнча сатып алуунун же ижаралоонун артыкчылыктуу укугу.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Опцион кармоочу

Опцион кармоочу – сатып алуу опциону учурунда алуу укугуна, ал эми сатуу опциону учурунда опциондун негизинде жаткан баалуулукту сатуу укугуна ээ адам.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Опциондук бүтүм

Опциондук бүтүм – биржалык товарды алып келип берүү келишиминен же биржалык товарга карата (болочогунда) укуктан чегинүүгө байланышкан биржалык бүтүм.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Опциондук келишим

Опциондук келишим – ошол баалуу кагазды келишимде (опциондо) белгиленген баада, белгиленген мөөнөттө сатып алуу укугу (бирок милдеттенмеси эмес).
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Опциондук күбөлүк

Опциондук күбөлүк – анын ээсинин О. к-түн тастыктамасында көрсөтүлгөн мөөнөттөрдө жана шарттарда баалуу кагаздардын О. к. эмитентинен же үчүнчү жактардын (О. к. сатып алууга) сатып алуу жана сатуу (О. к. сатууга) укугун бышыктаган, аты жазылган баалуу кагаз. Туунду баалуу кагаз болуп саналат.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Орден

Орден (лат. ordo – катар, даража) – 1) артыкчылык белгиси, өзгөчө сиңирген эмгеги үчүн берилүүчү мамлекеттик сыйлык. КРде О. КР ЖК тарабынан белгиленет, аны менен сыйлоо КР Президентинин жарлыгы менен жүргүзүлөт. О. менен сыйланган адамдар КР мыйзамдарында каралган укуктардан жана жеңилдиктерден пайдаланышат. КРде төмөнкү О-дер белгиленген: «Манас», «Баатыр эне»; 2) айрым жашыруун коомдордун аталышы, м. : Масон О.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Ордер

Ордер (нем. Order, фр . ordre – тартип, ирээт) – 1) буйрук, көрсөтмө, тескеме камтылган (м.: үй тинтүү О. ж. б.) ырасмий документ; 2) анда көрсөтүлгөн жаранга (жактардын тобуна) туракжайды жалдоо келишимин түзүү жана ага кирүү укугу берилгенин компетенттүү органдын чечимин бышыктоосу жөнүндө жана күбөлөөчү документ. Жатаканадан чыгаруу О-инен башка О. аткаруу бийлик органы тарабынан берилет; 3) акча каражаттары жана материалдык баалуулуктар менен аткарымдарды жүргүзүүгө берилүүчү документ; 4) анын ээсине токойду пайдалануу (карагай даярдоо жана ташып кетүү иштеринин айрым түрлөрүнө, токой ресурс калдыктарын даярдоого) укугун берүүчү токой кыркуу билети; 5) КР мыйзамдарына ылайык берилген юридикалык иш менен алектенген адвокаттын ыйгарым укуктарын бышыктоочу документ.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Ордердик индоссамент

Ордердик индоссамент – буйругу боюнча вексель төлөнүүгө жаткан белгилүү адам (индоссат) көрсөтүлгөн индоссамент .
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Ордердик коносамент

Ордердик коносамент – жөнөтүүчүнүн же алуучунун буйругу боюнча түзүлгөн коносамент . О. к. боюнча жүк жүктү жөнөтүүчүнүн (алуучунун), же болбосо банктын буйругу боюнча берилет. Эгер О. к-те «алуучунун буйругу» көрсөтүлбөсө, анда «жөнөтүүчүнүн буйругу» боюнча түзүлгөн болуп эсептелет.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Ордердик чек –

Ордердик чек – белгилүү жактын пайдасына жазылып берилүүчү чек . Индоссамент, б. а. арт жагында жазуу белгиси болсо жаңы ээлик кылуучуга берилүүсү мүмкүн.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Ордун толтуруу аккредитиви

Ордун толтуруу аккредитиви – 1) сатуучу товарды кайра саткан адам тарабынан артка чакырылбас аккредитивди камсыз кылуу үчүн сатып алуучу сатуучунун пайдасына ачкан аккредитив; 2) банк же башка каржы институту тарабынан башка кредиттин эсебинен ачылган кредит. Чет өлкөлүк товар алып келүүчү көрсөткөн тийешелүү документтердин негизинде товар чыгаруучуга кредит ачылат.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Ордун толтуруу реституциясы

Ордун толтуруу реституциясы – баскынчы-мамлекеттин материалдык эларалык-укуктук жоопкерчилигинин бир түрү; ал баскынчы-мамлекет тарабынан талоонго учураган же мыйзамсыз ташылып кеткен буюмдардын ошол түрүндө кайтарып берүү жолу аркылуу (же аны өз пайдасына тартып алуу жолу менен) жабыр тарткан мамлекеттин материалдык чыгымынын ордун толтуруу менен белгиленип, жөнөкөй реституция мүмкүн болбогон учурда колдонулат.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Ортоктош жоопкерчилик

Ортоктош жоопкерчилик – көп карызкор болгон милдеттенме боюнча жарандык жоопкерчиликтин бир түрү. М.: милдеттенменин предметин бөлүүгө мүмкүн болбогондо, биргелешип зыян келтиргенде келип чыгат. Келишимде бөлөкчө көрсөтүлбөгөн учурлар үчүн да каралган (айталы, кепилдик келишиминде, эгер анда башкача көрсөтүлбөсө карызкор менен кепил болуучу кредитордун алдында ортоктош карызкор катары жооп беришет.). Милдеттенме толук төлөнүп бүтмөйүнчө ортоктош карызкорлор милдеткер бойдон кала беришет.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Ортоктош милдеттенмелер (талаптар)

Ортоктош милдеттенмелер (талаптар) – милдеттүүлүктүн (жоопкерчиликтин) же тараптын ортоктоштугу келишимде көрсөтүлгөн же мыйзамда белгиленген учурларда, маселен милдеттенменин предметин бөлүүгө мүмкүн эмес жагдайда келип чыгат. Ишкердик ишке байланышкан милдеттенме боюнча бирнече карызкордун милдеттери жана ушундай милдеттенмедеги бир нече кредитордун талаптары, эгер мыйзамдарда же милдеттенменин шарттарында башкача көрсөтүлбөсө, ортоктош болуп саналат. Карызкорлордун О. м. болгондо, кредитор баардык карызкорлордон чогуу же алардын арбиринен өзүнчө, карызды толук же жарым-жартылай аткарууну талап кылууга укуктуу. Кредитор карызкордон алганына толук ыраазы болбогон учурда калганын башка ортоктош карызкорлордон талап кылууга акылуу. Карызкорлордун бири тарабынан О. м. толук бойдон аткарылышы калган карызкорлорду кредиторго карата О. м-ден бошотот. Бирок ортоктош милдетти аткарган карызкор өз үлүшүн алып салып тең үлүштөргө бөлүү менен калган карызкорлорго карата регресстик талап коюуга укуктуу.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Ортолук бажы

Ортолук бажы – бажы транзитинин жолжобосу боюнча унаа каражаттары менен контейнерлерди жарым-жартылай кайра түшүрүп-жүктөй турган бажы.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Орунбастыруу

Орунбастыруу – эмгек укугунда кызматкерди анын макулдугусуз эле, жүйөлүү себептер менен (ооруу, окуу ж. б.) жумушка чыкпай, бирок кызмат орду сакталып турган адамдын милдетин аткаруу үчүн бир жылдын ичинде бир айдан ашык эмес убакытка башка жумушка убактылуу которуу.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Орундуу тобокелдик

Орундуу тобокелдик – КР кылмыш-жаза мыйзамдары боюнча кылмыш жосунуна жаткырбай турган жагдай. Коомчулукка пайдалуу максатка жетүү үчүн укуктук жактан корголгон кызыкчылыкка зыян келтирүү кылмыш катары саналбайт. Эгер жасалган аракет азыркы илимий-техникалык жетишкендиктер менен тажырыйбага ылайык келип, ал эми алдыга коюлган максат тобокел менен байланышкан аракетсиз ишке ашууга мүмкүн болбосо жана тобокелге барган жак укуктук жактан корголгон кызыкчылыкты зыянга учуратпоо үчүн колдон келген чаралардын баарын көргөн болсо, тобокел негиздүү деп табылат. Эгер анын адамдардын өлүмү, экологиялык кырсык же дагы башка оор кесепеттер менен коштоло тургандыгы алдынала белгилүү болсо, тобокел негизсиз деп табылат.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Орунжай

Орунжай – кыймылсыз мүлк комплексинин бирдиги (турак жай имаратынын бөлүгү, турак жай имараты менен байланышкан бөлөк кыймылсыз мүлк объектиси), ал туракжай катары же туракжайлык эмес максатта өзалдынча пайдаланууга арналып, жарандардын же юридикалык жактардын, ошондой эле мамлекеттик органдардын же жергиликтүү өзалдынча башкаруу органдарынын менчигинде болот. Ар бир О-дын чеги болуп кабаттардын ортосу, дубалдар, пол жана шып эсептелет.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр